Daniel+Defoe

Daniel Defoe (ca. 1659-61 til 24 april 1731), født Daniel Foe, var en engelsk forfatter og journalist, som er mest kjent for å ha skrevet romanen Robinson Crusoe. Defoe har blitt kalt den første moderne romanforfatter, og hans forfatterskap hadde en viktig rolle i å popularisere romansjangeren i Storbritannia.

=**Bakgrunn**= Daniel Defoe vokste opp i London i en familie som tilhørte den presbyterianske dissentermenighet, en protestantisk meninghet som ikke tilhørte den anglikanske kirken. Faren, James, ville at Daniel skulle jobbe i meningheten, og sendte ham til Charles Morton's Academy. Dette ville ikke Daniel selv, så da han var cirka 18 år gammel forlot han skolen for å prøve seg som forretningsmann, uten særlig hell. Daniel prøvde seg som kjøpmann og hadde store ambisjoner, han ønsket seg både et stort hus på landet og eget skip, men endte opp i stor gjeld. I 1692 ble han arrestert for å ikke betale en gjeld på 700 pund.

Daniel Defoe var ikke spesielt vellykket som forretningsmann, men som forfatter skulle han virkelig gjøre det stort. I 1701 ble han berømt etter å ha skrevet diktet //The True-Born Englishman//, der han påpekte at det var urettferdig å bedbreide kong Willliam III for å være utlending, når britene selv var en blanding av keltere, saksere, vikinger, piktere og normannere. Den upopulære kongen som opprinelig var hollandsk ble Defoes beskytter inntil sin død, bare ett år senere. I 1702 skrev han pamfletten //The Shortest Way With Dissenters//, hvor han ironisk foreslo at dissentere burde deporteres eller henges (Defoe var selv en dissenter). Mange tolket dette bokstavelig, men da det kom ut at det var ment som ren satire utstedte Parlamentet en arrestordre, og Daniel ble i 1703 dømt til tre dager i gapestokken. Han var nå blitt så populær at folk samlet seg rundt gapestokken og kastet blomster på han og ropte "Good old Dan!". Han satt senere i fengsel og det var her han startet sin første avis. I avisen, kalt //The Review// skrev Defoe om politiske, økonomiske, religiøse og kulturelle emner. Tidsskriftet fikk i ettertid stor betydning for de moderne avisenes utvikling, spesielt for lederspalten og essayet som middel for folkeopplysning. [|Daniel Defoe]

= **Robinson Crusoe** = I en alder av 60 år romandebuterte Daniel Defoe med romanen Robinson Crusoe, historien om den skipbrudne mannen, med samme navn som titelen, som tilbringer 28 år på en øde tropisk øy nær Trinidad. Her møter støter han på kanibaler, fanger og mytterister før han blir reddet. Romanen regnes som den første realistiske romanen i litteraturhistorien. Defoe etablerte en ny litterær tradisjon kalt //robinsonade//, som har vært en viktig inspirasjon for blant annet Jules Verne. Robinsonade er en måte å bygge opp en roman på.

Robinson Crusoe spenner seg opprinnelig over tre episoder, men det er delen hvor han er strandet på den øde øyen som er mest kjent. Historien starter med at Robinson motsetter seg farens påstand om at han bør være fornøyd med sin beskjedne plass i samfunnet. Videre rømmer han hjemmefra i håp om å tjene seg rik, men blir møtt av en advarsel fra Gud i form av en storm til sjøs. Han overlever stormen, men blir så solgt som slave, noe som også skal være en advarsel fra Gud. Robinson frigis og tjener seg rik på en plantasje i Brasil, men når han investerer i slavehandel kommer en tredje advarsel fra Gud i form av skipsforliset som fører til at han ender opp på en øde øy.

Moralen i romanen kan tolkes som den åndelige krisen Crusoe gjennomgår mens han er strandet på den øde øyen. Isolasjonen er straffen han får for å begå opprør mot sin plass i samfunnet og for å ignorere Guds advarsler. = = = **Utdrag fra teksten - Grip teksten side 30:** = //En annen gang vi var oppe på den samme høyden, spurte jeg ham:// //- Fredag, har du ikke lyst til å komme tilbake til ditt eget land og leve sammen med ditt eget folk?// //- Jeg vil være meget glad, svarte han.// //- Hva vil du gjøre der? spurte jeg så. - Ville du bli villmann igjen og spise menneskekjøtt slik som før?// //Han rystet på hodet. - Nei, meg lære dem å leve skikkelig, lære dem om Gud og bare ete kornbrød og dyrekjøtt og aldri ete mennesker.//

//(Robinson Crusoe, 1719, oversatt av John Armand)//

= **Verker** = **Dikt**
 * Romaner **
 * Robinson Crusoe– norsk oversettelse 1899The Life, Adventures, and Piracies of the Famous Captain Singleton (1720)
 * The life and strange surprising adventures of Robinson Crusoe, of York, mariner (1719)
 * The Further Adventures of Robinson Crusoe (1719)
 * The Serious Reflections of Robinson Crusoe (1720)
 * Memoirs of a Cavalier (1720),
 * The Fortunes and Misfortunes of the Famous Moll Flanders (1722)
 * Colonel Jack (1722)
 * Roxana. The Fortunate Mistress (1724)
 * The True-Born Englishman (1697)
 * Hymn to the Pillory (1703)
 * Annen fiksjon **
 * The Consolidator, or Memoirs of Sundry Transactions from the World in the Moon (1705)
 * A Continuation of the Letters Writ by a Turkish Spy (1718)
 * Sakprosa **
 * An Essay upon Projects (1697)
 * The Shortest Way with the Dissenters (1702)
 * The Storm (1704)
 * Appeal to Honour and Justice (1715)
 * The Family Instructor (1715)
 * Minutes of the Negotiations of Monsr. Mesnager (1717)
 * Religious Courtship (1722)
 * A Journal of the Plague Year (1722)
 * The Great Law of Subordination Considered (1724)
 * Everybody's Business is Nobody's Business (1725)
 * The Political History of the Devil (1726)
 * A System of Magick (1726)
 * The Complete English Tradesman (1726)
 * The New Family Instructor (1727)
 * An Essay on the History and Reality of Apparitions (1727)
 * A General History of Discoveries and Improvements (1727)
 * Atlas Maritimus and Commercialis (1728)
 * A tour thro' the Whole Island of Great Britain (1724–27)
 * Tidsskrifter **
 * A Review of the Affairs of France (1704–13)
 * Mercurius Politicus (1716–20)
 * Manufacturer (1720)
 * The Director (1720–21)

Historien om Robinson Crusoe ble i 1997 filmatisert med Pierce Brosnan i hovedrollen som Robinson Crusoe:

[|Robinson Crusoe 1997]

Førsteutgave av Robinson Crusoe fra 1719.

=**Kilder**=

http://snl.no/Daniel_Defoe http://en.wikipedia.org/wiki/Robinson_Crusoe http://no.wikipedia.org/wiki/Daniel_Defoe http://en.wikipedia.org/wiki/Daniel_Defoe http://www.youtube.com/watch?v=EY-DI19GzAg Grip Teksten Norsk VG3